Stylopidae

Stylopidae er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter. Stylopidae er den mest artsrike gruppen av viftevinger og omfatter omtrent halvparten av ordenens kjente arter.


== Utseende ==
Hannene er spinkle, vingede insekter med forgrenede antenner, kølleformede formvinger og brede, tynne membranøse bakvinger. Hodet er kort og bredt, trekantet, med utstående fasettøyne med få fasetter (bringebær-lignende). Føttene er fire-leddete og lappete. De voksne hunnene er sekkformede og lever hele livet inne i vertens bakkropp, utenfra er de bare synlige ved at forkroppen stikker ut som små lapper mellom ryggplatene på vertens bakkropp, gjerne ved det nest bakerste leddet.


== Liv og utvikling ==
Disse viftevingene utvikler seg som endoparasitter i vepser (Hymenoptera), mest i bier og stikkveps. Hunnene forlater aldri verten, mens hann-larvene kryper ut når de er fullvoksne, forvandler seg til en puppe på bakken og klekkes noe senere til et vinget insekt som flyr på leting etter et insekt som er parasittert av en voksen hunn, som den parer seg med. Uparrede hunner skiller ut feromoner som tiltrekker hannene. Siden det bare er hunnens hode og forkropp som stikker ut fra vertene, munner hennes parings- og fødselskanal her. Hannene lever bare noen få dager. Etter paringen føder hunnen tallrike bittesmå, aktive larver som kryper rundt i vegetasjonen på jakt etter en bie eller veps. Noen arter kan feste seg til bien ved hjelp av spesielle børster, andre blir fraktet tilbake til bolet i biens mage (kro). Der kan larven bore seg inn i et av biens eller vepsens egg og begynne sitt liv som parasitt der. Den lille, aktive larven skifter hud og forandrer seg til en beinløs, sekklignende parasitt. 
En bie eller veps kan være vert for flere viftevinger av samme eller ulike kjønn.


== Utbredelse ==
Familien er utbredt over hele Jorden bortsett fra polområdene.


== Systematisk inndeling / europeiske arter ==
Paraxeninae og Xeninae blir noen ganger regnet som en familie for seg, Xenidae.

Vingede insekter
Neoptera
Eumetabole insekter
Holometabole insekter
Neuropteriformia
Orden viftevinger (Strepsiptera)
Gruppe Stylopidia Kinzelbach, 1969
Familie Stylopidae
Underfamilie Stylopinae
Slekten Crawfordia Pierce, 1908 – én art i Europa:
Crawfordia labiata Ogloblin, 1924
Slekten Eurystylops Bohart, 1943 – én art i Europa:
Eurystylops oenipontana Hofeneder, 1949
Slekten Halictoxenos Pierce, 1908 – tre arter i Europa:
Halictoxenos arnoldi Perkins, 1918
Halictoxenos spencei (Nassonow, 1893) – finnes i Norge
Halictoxenos tumulorum Perkins, 1918
Slekten Hylecthrus Saunders, 1850 – én art i Europa
Hylecthrus rubi Saunders, 1850
Slekten Kinzelbachus Özdikmen, 2009 – én art i Europa:
Kinzelbachus friesei (Hofeneder, 1949)
Slekten Melittostylops Kinzelbach, 1971 – ikke i Europa
Slekten Stylops Kirby, 1802 – én art i Europa, også i Norge:
Stylops melittae Kirby, 1802
Underfamilie Paraxeninae
Slekten Paraxenos Saunders, 1872 – 4 arter i Europa:
Paraxenos erberi Saunders, 1872
Paraxenos hofenederi (Pasteels, 1956)
Paraxenos hungaricus (Szekessy, 1955)
Paraxenos sphecidarum (Dufour, 1837)
Underfamilie Xeninae
Slekten Pseudoxenos Saunders, 1872 – én art i Europa:
Pseudoxenos heydeni (Saunders, 1852)
Slekten Xenos Rossi, 1793 – 2 arter i Europa:
Xenos minor Kinzelbach, 1971
Xenos vesparum Rossi, 1793


== Kilder ==
Australian Faunal Directory – Stylopidae
Fauna Europaea, utbredelsesdatabase over europeiske dyr


== Eksterne lenker ==
(en) Stylopidae i Encyclopedia of Life 
(en) Stylopidae i Global Biodiversity Information Facility 
(no) Stylopidae hos Artsdatabanken 
(sv) Stylopidae hos Dyntaxa 
(en) Stylopidae hos Fauna Europaea 
(en) Stylopidae hos Fossilworks 
(en) Stylopidae hos ITIS 
(en) Stylopidae hos NCBI 
(en) Kategori:Stylopidae – bilder, video eller lyd på Wikimedia Commons 
Stylopidae – detaljert informasjon på Wikispecies 
Tree of Life: Strepsiptera Med flotte bilder.
Norsk Entomologisk forening For deg som er interessert i insekter.
Bildegalleri over nordamerikanske arter
Nettside om Stylopidae, med uvanlige bilder av disse dyrene i felt